als_Latn dik_Latn sag_Latn
SHËRBIMI KONSULLOR
Vizat
Për çdo informacion që ka të bëjë me vizat, lutemi të adresoheni në faqen web të Ministrisë së Punëve të Jashtme të Shqipërisë: http://www.punetejashtme.gov.al/al/sherbime/sherbime-konsullore/regjimi-i-vizave-per-te-huajt
Formulari i vizave: http://www.punetejashtme.gov.al/files/userfiles/0704-XViza_C,_Forma.pdf
Pasaportat biometrike
Për të aplikuar online klikoni: http://www.punetejashtme.gov.al/al/sherbime/sherbimet-konsullore-online/aplikim-per-pasaporte-dhe-karte-identiteti
Në Ambasadën e RSH në Paris, aktualisht, nuk mund të realizohet pajisja e shtetasve shqiptarë me pasaporta biometrike. Shtetasit shqiptarë të cilët nuk kanë mundësi të kthehen në Shqipëri për këtë qëllim, mund të drejtohen për të aplikuar pranë Ambasadës shqiptare në Bruksel, ose pranë Konsullatës së Përgjithshme të Shqipërisë në Milano, pasi të kenë kontaktuar shërbimin përkatës në këto institucione.
Njoftimi për aplikimin për pajisjen me pasaporta biometrike pranë Ambasadës së RSH në Bruksel:
Aplikimet për pasaporta biometrike pranë Ambasadës së Shqipërisë në Bruksel
I - DOKUMENTET QË DUHET TË PARAQITEN
Aplikim për herë të parë:
- Pasaporta e vjetër
- Çertifikata personale ose familjare
- Dokumente qëndrimi në shtetin përkatës
- Prova e pagesës
Personat që aplikojnë për herë të parë duhet të bëjnë domosdoshmërisht edhe Letërnjoftimin (Kartën e Identitetit). Pra, pagesa do të kërkohet për të dyja dokumentet.
Letërnjoftimi (Karta e Identitetit) lëshohet për të gjithë personat të cilët, në ditën e aplikimit, e kanë mbushur moshën 16 vjeç.
Riaplikim:
Bëhet në rastet kur shtetasit kanë qenë njëherë të pajisur me dokumente biometrike (pasaportë dhe letërnjoftim). Paraqitja e dokumentacionit varet nga arsyeja:
Humbje:
Personi duhet të ketë procesverbalin e denoncimit në polici, të legalizuar me vulën Apostille (ose nga Ministria e Punëve të Jashtme + Ambasada përkatëse për Belgjikën, Gjermaninë dhe Spanjën) dhe të përkthyer.
Zëvendësim:
Për arsye të tjera (ndryshim gjeneralitetesh, dëmtim fizik i dokumentit,etj.) Personi duhet të ketë me vete dokumentin e dëmtuar.
II -ÇMIMET
Pasaporta: 170€
Letërnjoftimi: 16€
III - NUMRI I LLOGARISËBANKARE
BE12 0016 9667 5092
BIC: GEBABEBB (për pagesat nga jashtë Belgjikës)
Aplikimet për pasaporta bëhen vetëm pasi të jetë fiksuar paraprakisht takim në numrin e telefonit: 00 32 2 640 1422
11 Avenue des Scarabées - 1000 Bruxelles - Belgique Tel. + 32 2 640 14 22 - Fax + 32 2 640 2858
Lejet e kalimit (Laissez-passer)
Shërbimi konsullor i Ambasadës së Shqipërisë në Paris lëshon Leje-kalimi konsullore për shtetasit shqiptarë të cilët banojnë ose gjenden përkohësisht në territorin francez dhe nuk janë të pajisur me pasaportë, ose kur iu ka skaduar afati i saj, për të udhëtuar drejt Shqipërisë. Leja e kalimit është e vlefshme vetëm për t'u kthyer në Shqipëri dhe jo për të udhëtuar në vende të tjera. Vlefshmëria e saj maksimale është 6 muaj. Për të marrë një leje-kalimi personi i interesuar duhet të paraqesë pranë shërbimit konsullor një dokument identifikimi, dy fotografi identiteti, si dhe të dhëna mbi gjatësinë, ngjyrën e syve dhe vendbanimin në Shqipëri. (Tarifa: 30 euro).
- Për lëshimin e lejes së kalimit për personat në moshë të mitur, dokumentet e mësipërme duhet të jenë të shoqëruara edhe me një deklaratë të nënshkruar nga të dy prindërit, (ose, në rast divorci apo raste të tjera, nga prindi që ka në ngarkim fëmijën), ku ata të shprehen dakord për lëshimin e lejes së kalimit për fëmijën etyre.
Prokurat dhe deklaratat noteriale
Shërbimi konsullor i Ambasadës harton vetëm prokura të thjeshta dhe, më konkretisht, ato që kanë të bëjnë me tërheqje dokumentesh të gjendjes civile dhe tërheqje pensioni.
Për të gjitha prokurat e tjera, personi i interesuar duhet të drejtohet pranë një noteri francez dhe, përpara se ta dërgojë prokurën për veprim në Shqipëri, duhet ta pajisë atë me vulen Apostille në Cour d'Appel (Gjykata e Apelit) të departamentit përkatës nëFrancë.
Për hartimin e prokurës personi i interesuar duhet të paraqitet fizikisht pranë shërbimit konsullor të Ambasadës, si dhe të ketë me vete një dokument identifikimi dhe numrin e pasaportës ose të letërnjoftimit të personit që do të autorizojë me anë të prokurës. (Tarifa: 20 euro).
-Shërbimi konsullor i Ambasadës harton gjithashtu deklarata të ndryshme noteriale, sipas rastit. Për më tepër kontaktoni në adresën e-mail (shiko paragrafin:kontakte).
Dokumente për martesë
Qytetarët shqiptarë që dëshirojnë të martohen në Francë duhet të paraqesin (ose të dërgojnë me postë), pranë shërbimit konsullor të Ambasadës, aktet e mëposhtme:
1. Çertifikatën personale;
2. Çertifikatën për Lidhje Martese.
Të dyja këto çertifikata duhet të jenë lëshuar nga gjendja civile jo më parë se tre muaj dhe duhet të jenë të pajisura me vulën Apostille nga Ministria e Punëve të Jashtme të Shqipërisë (shërbim ky që kryhet nëpërmjet postës shqiptare).
Në bazë të dokumenteve 1 dhe 2, shërbimi konsullor i Ambasadës lëshon një Certificat de Coutume (tarifa: 30 euro).
-Shërbimi Konsullor i Ambasadës, sipas kërkesës së personit të interesuar, mund të bëjë edhe përkthimin e dokumenteve 1 dhe 2 në gjuhën frënge (tarifa: 10 euro/faqe).
Regjistrimi i akteve në Gjendjen Civile në Shqipëri
Me qëllim që një akt lindje, martese, apo vdekje i një shtetasi shqiptar me banim në Francë të regjistrohet në gjendjen civile shqiptare, duhet të jetë i plotë (copie intégrale), jo ekstrakt (extrait), dhe i pajisur me vulën Apostille, e cila në France gjendet në gjykatën e apelit (Cour d'Appel) të çdo departamenti. Pas kësaj, ky akt mund të përkthehet në gjuhën shqipe pranë një zyre përkthimi e noterie në Shqipëri. Pas përkthimit në gjuhën shqipe akti dorëzohet pranë zyrës përkatëse të gjendjes civile për regjistrim.
Përkthim i akteve të gjendjes civile
Për nevoja të ndryshme administrative, shtetasve shqiptarë me banim në Francë u kërkohen edhe përkthime të akteve të gjendjes civile, si çertifikata personale, martese, vdekjeje, apo familjare. Shërbimi konsullor i Ambasadës mund ta kryejë këtë shërbim (tarifa: 10 euro/faqe), por, duke qenë se nuk ka një zyrë përkthimi të posaçme për t'iu kushtuar me kohë të plotë përkthimeve të këtij lloji, sugjeron që ky shërbim të kryhet pranë një përkthyesi të çertifikuar nga shteti francez (traducteur assermenté). Kjo vlen edhe për të gjitha llojet e tjera të dokumenteve, si diploma, lista notash, vërtetime të ndryshme, dëshmi, etj.
Në vijim, lista e përkthyesve:
M. Besnik DEDA (T et I) AgrééC.C. 86 rue Damrémont, 75018 Paris
Tel. : 09 52 62 15 44 – Port. 06 18 46 5337
Mme Klarita LAGJI
61 Boulevard de Strasbourg, 94130 Nogent-sur-Marne
M. Hektor CANE, Traducteur-interprète en langue albanaise Expert Judiciaire près la Cour d’Appel de Chambéry
63 Boulevard Gambetta, 38000 Grenoble
Tel. : 04 57 13 13 88 – Port. 06 67 66 8191
Mme Denada HARIZI,Traducrtice-interprète
12 Square François Rude, 92350 Le Plessis Robinson Tel. : 01 46 30 24 48 – Port. 06 74 14 2309
Notice:
1. Pas aderimit të Republikës së Shqipërisë në Konventën e Hagës, më 9 maj 2004, legalizimi i dokumenteve zyrtare bëhet konform kësaj konvente. Kështu, Shërbimi konsullor i Ambasadës nuk kryen më legalizimin e dokumenteve. Ministria shqiptare e Punëve të Jashtme është i vetmi institucion kompetent për kryerjen e legalizimeve të dokumenteve të lëshuara nga institucionet shqiptare, duke vendosur vulën Apostille mbi dokument. Në këtë mënyrë dokumenti bëhet i vlefshëm për t’u përdorur pranë administratës franceze. Po kështu, dokumentet e lëshuara nga institucionet franceze duhet të legalizohen në Gjykatën e Apelit (Cour d’Appel) të departamentit përkatës, gjithmonë sipas të njëjtës procedurë, pra, duke vendosur vulën Apostille. Dokumenti francez i legalizuar në këtë mënyrë bëhet e vlefshme për t’u përdorur pranë institucioneve shqiptare.
Vërtetime
Sipas kërkesës së shtetasve shqiptarë apo të administratës franceze, shërbimi konsullor i Ambasadës mund të lëshojë vërtetime të natyrave të ndryshme, si attestations de nationalité, d'identité, de concordance, de non délivrance de passeport, etj., gjithmonë duke u bazuar në dokumente zyrtare të vlefshme. (Tarifa: 30 euro.)
Vdekjet
- Në raste vdekjesh, familjarët ose të afërmit e një shtetasi të vdekur, në Francë, vënë në dijeni për ngjarjen Ambasadën e Republikës së Shqipërisë në Paris dhe, deri në momentin e transportimit të trupit për në atdhe, mbajnë lidhje të vazhdueshme me këtë ambasadë.
- Për kryerjen e procedurave për kthimin e trupit në Shqipëri, duhet të kontaktohet në çdo rast një agjenci funerale e cila kryen procedurat e nevojshme, përfshirë edhe nxjerrjen e dokumenteve të nevojshme pranë administratës vendase, si dhe kontakton me Ambasadën e Republikës së Shqipërisë në Paris për përfundimin e tyre deri në nisjen për nëShqipëri.
- Kur nuk ka të afërm ose një person tjetër kontakti ose ka vështirësi komunikimi me Ambasadën e Republikës së Shqipërisë në Paris, familjarët vënë në dijeni zyrën e marrëdhënieve me publikun në Drejtorinë Konsullore të MPJ-së në Shqipëri.
- Dokumenti “akt i vdekjes” duhet patjetër të legalizohet me anë të vulës Apostille në Cour d'Appel (Gjykata e Apelit), sepse kjo bën të mundur çregjistrimin e emrit të shtetasit tëvdekur nga regjistri i gjendjes civile në Shqipëri.
Shënim: Shteti shqiptar merr përsipër me mjetet e tij financiare, transportin e shtetasve të vdekur vetëm në këto raste:
- Për persona që janë dërguar me shërbim ose mjekim shëndetësor nga shteti.
- Për punonjësit e përfaqësive diplomatike.
Pagesat për veprimet konsullore
Të gjitha pagesat për veprimet konsullore duhet të kryhen nëpërmjet bankës në llogarinë bankare të ambasadës:
Banka PNB Parisbas
Ambasade d'Albanie: FR76 3000 4002 3200 0100 1159 085
SWIFT/BIC BNPAFRPPPCE
ose me çek bankar në emër të Ambassade d'Albanie, ose mandat cash të lëshuar nga Posta franceze.
Veprimet konsullore nëpërmjet postës
Përveç lejeve të kalimit, vertetimit të identitetit dhe prokurave apo deklaratave noterjale, të gjitha veprimet e tjera mund të kryhen nëpërmjet shërbimit postar.
Kërkesa e dërguar me postë duhet të përmbajë:
-
Një kërkesë me shkrim për shërbimin që kërkoni, përfshirë edhe adresën si dhe numrin tuaj të telefonit
-
Dokumentat mbështetëse për shërbimin e kërkuar (kopje pasaporte apo certifikata të ndryshme)
-
Dëshminë e pagesës për shërbimin (dëshminë bankare, çekun ose mandat cash)
-
Një zarf bosh me pullë dhe me adresën tuaj të shkruar mbi zarf
Letra duhet dërguar me postë të thjeshtë
Kontakte
Adresa postare:
Ambassade d'Albanie Serviceconsulaire
57 AvenueMarceau
75116 Paris France
- Métro: Ligne 1 - Géorge V (RueBassano)
- RER: Ligne A - Charles deGaulle-Etoile
- Bus: 92(Bassano)
Tel.: +33(0)1 47 23 31 00
Fax: +33(0)1 47 23 59 85
Oraret e hyrjes së publikut: e martë, e mërkurë, e enjte, 09:00 -13:00.
Shërbimi konsullor është i mbyllur në ditët e festave zyrtare dhe të fundjavës, me përjashtim të rasteve urgjente.
Kontakt Urgjence: +33 1 47 23 31 51
Ky numër mund të përdoret vetëm në rast urgjence. Abuzimi me këtë numër ju ngarkon me përgjegjësi ligjore
als_Latn als_Latn als_Latn fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mlt_Latn ewe_Latn als_Latn als_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn vec_Latn sot_Latn ltz_Latn fra_Latn vec_Latn vec_Latn cat_Latn vec_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lmo_Latn zho_Hans als_Latn als_Latn als_Latn als_Latn unk als_Latn unk als_Latn unk als_Latn unk als_Latn als_Latn hat_Latn slk_Latn eng_Latn dzo_Tibt knc_Latn fra_Latn fra_Latn vec_Latn vec_Latn zho_Hant als_Latn als_Latn als_Latn als_Latn